Σαλατικά με σύκα, αυγοτάραχο και θρούμπες
Η ιδέα του γκουρμέ! Σύκα, σαλατικά και αυγοτάραχο, γη και θάλασσα δηλαδή, σε ένα άκρως ιντριγκαδόρικο μπλέξιμο. Τα εύσημα στη σεφ μας.
6-10 σύκα, κατά προτίμηση βασιλικά, κομμένα σε τέταρτα, με τη φλούδα τους, 200 γρ. ανάμεικτα σαλατικά της αρεσκείας μας, 3 κουτ. σούπας ψιλοκομμένο φρέσκο κρεμμυδάκι, 80 γρ. ελιές θρούμπες, χωρίς κουκούτσια, ψιλοκομμένες, ξύσμα από 1/2 λεμόνι, 60 ml ελαιόλαδο, 1/2 κουτ. γλυκού μαντζουράνα ξερή ή ρίγανη, 2 κουτ. σούπας πετιμέζι, 1/3 μπαστούνι αυγοτάραχο, καθαρισμένο από το κερί, σε λεπτές φέτες, οι φετούλες από 1 λεμόνι, σχολαστικά καθαρισμένες από ίνες, αλάτι
Για τα σαλατικά με σύκα, αυγοτάραχο και θρούμπες, σε μια σαλατιέρα ανακατεύουμε τα σαλατικά, το κρεμμυδάκι, τις ελιές, το ξύσμα λεμονιού και το ελαιόλαδο.Αλατίζουμε ελαφρώς και ανακατεύουμε.Σε άλλο μπολ ανακατεύουμε τα σύκα με τη μαντζουράνα, το πετιμέζι, τις φέτες αυγοτάραχου και τις φετούλες λεμονιού.Βάζουμε όση πρασινάδα θέλουμε στο πιάτο μας και από πάνω ή δίπλα όση από τη συκοσαλάτα επιθυμούμε.
Αυγοτάραχο,Ελιά,Λαχανικά,Λεμόνι,Σύκο,Light